
Θέμα: Πρόσκληση - Έκθεση/   Φεστιβάλ Μαθητικής Ψηφιακής Δημιουργίας, Συμμετοχές – Δράσεις (Ρέθυμνο)
Αγαπητές συναδέλφισσες και Αγαπητοί συνάδελφοι,

Η Έκθεση/  Φεστιβάλ Μαθητικής Ψηφιακής Δημιουργίας (Ρεθύμνου) θα πραγματοποιηθεί για 2η χρονιά στο «Σπίτι του Πολιτισμού» στην παλιά πόλη του Ρεθύμνου την Τετάρτη 20 Απριλίου 2016. 
Δηλώσεις Συμμετοχής - Ηλεκτρονική φόρμα 

Για τη συμμετοχή του σχολείου σας στις δράσεις της Έκθεσης/ Φεστιβάλ θα πρέπει να συμπληρωθεί η ηλεκτρονική φόρμα, όπου θα περιλαμβάνονται τα στοιχεία του σχολείου σας καθώς και οι επιλογές σας για αυτή τη συμμετοχή, ώστε να καταρτίσουμε το πρόγραμμα των εκδηλώσεων/δράσεων. (Η φόρμα ενεργοποιείται από εδώ). 

Η συμπλήρωση των στοιχείων πρέπει να έχει ολοκληρωθεί μέχρι την  Παρασκευή 8 Απριλίου.   

Παράλληλες δραστηριότητες - Εργαστήρια 

Σε όλη τη διάρκεια της έκθεσης οι μαθητές θα έχουν της ευκαιρία να παρακολουθήσουν, να συμμετάσχουν και να αλληλεπιδράσουν σε ψηφιακές δράσεις: 
· Εργαστήρι Ρομποτικής με Arduino 
· Ανακάλυψε τις  εφαρμογές 3D Printing –  από το 1ο ΕΠΑΛ Ρεθύμνου
· Εργαστήρι «Λύσε τον κύβο του Rubic», από το ΠΠ Γυμνάσιο Ρεθύμνου
· Προβολή μαθητικών ταινιών από το Φεστιβάλ Μαθητικών Ταινιών της Ολυμπίας και την Camera Zizanio 
· Βράβευση -Διαγωνισμός «Τα πολυμέσα … για την Ασφάλεια στο Διαδίκτυο» 
· Παιχνίδια μαθητών με Scratch…
· Συζήτηση με θέμα: «Σχολικός και Ψηφιακός Εκφοβισμός», Εταιρεία Προστασίας Ανηλίκων – Γιώργος Γώγουλος

· … και πολλές μαθητικές εκπλήξεις

Συμμετέχουν όλα τα σχολεία της Περιφερειακής Ενότητας Ρεθύμνου
 

Η έκθεση παραγματοποιείται σε συνδιοργάνωση με το Δήμο Ρεθύμνης και σε συνεργασία με τις Διευθύνσεις Πρωτοβάθμιας & Δευτεροβάθμιας Εκπαίδευσης Ρεθύμνης και θα είναι ανοικτή στο κοινό.
Παρακαλούμε οι διευθυντές των σχολικών μονάδων να διευκολύνουν τη συμμετοχή των ομάδων μαθητών των σχολείων τους, σύμφωνα με τα προβλεπόμενα, και σε συνεργασία με τους καθηγητές πληροφορικής να προγραμματίσουν διδακτικές επισκέψεις την Τετάρτη 20 Απριλίου 2016.  
Σημειώσεις 

· Η παρούσα πρόσκληση αποτελεί συναίνεση – έγκριση για τον προγραμματισμό των διδακτικών επισκέψεων
· Η φετινή Έκθεση/ Φεστιβάλ, όπως και όλες οι δράσεις μας (Εκδηλώσεις), φιλοξενούνται στη νέα πλατφόρμα http://festman.schoolab.gr/. 
· Η αφίσα και σχετικές ανακοινώσεις στη διεύθυνση: http://festman.schoolab.gr/festival/9
· Το πρόγραμμα θα αναρτηθεί στην πλατφόρμα http://festman.schoolab.gr/, την Παρασκευή 15 Απριλίου 2016.
Ο Σχολικός Σύμβουλος 

Γώγουλος Γιώργος

